ΠΡΟΣΘΕΤΟ ΠΡΩΤΟΚΟΛΛΟ ES-PT Για τις ειδικές διαδικασίες που προβλέπει η σύμβαση σχετικά με την κοινή διαδικασία διαμετακόμισης λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

ίΑρθρο 1

Κατά την έννοια του παρόντος πρωτοκόλλου, ως Κοινότητα υπό τη σύνθεσή της πριν την προσχώρηση της Ισπανίας και της Πορτογαλίας, καλούμενη στο εξής «Κοινότητα των Δέκα», νοούνται: το Βασίλειο του Βελγίου, το Βασίλειο της Δανίας, η Ομοσπονδιακή Δημοκρατία της Γερμανίας, η Ελληνική Δημοκρατία, η Γαλλική Δημοκρατία, η Ιρλανδία, η Ιταλική Δημοκρατία, το Μεγάλο Δουκάτο του Λουξεμβούργου, το Βασίλειο των Κάτω Χωρών και το Ηνωμένο Βασίλειο της Μεγάλης Βρετανίας και Βόρειας Ιρλανδίας.

ίΑρθρο 2

Με την επιφύλαξη των διατάξεων των άρθρων 3 και 6 του παρόντος πρωτοκόλλου, οι διατάξεις της σύμβασης που αναφέρονται ρητά στα έντυπα, στις δηλώσεις και στα παραστατικά Τ 2 ή Τ 2 L εφαρμόζονται εξίσου και για τα έντυπα, τις δηλώσεις και τα παραστατικά Τ 2 ES, Τ 2 PT, Τ 2 L ES ή Τ 2 L PT.

ίΑρθρο 3

1. Η έκδοση από τελωνείο αναχώρησης σε χώρα ΕΖΕΣ ενός παραστατικού Τ 2 ES ή Τ 2 L ES υπόκειται στην προσκόμιση παραστατικού Τ 2 ES ή Τ 2 L ES στο εν λόγω τελω-

νείο.

2. Η έκδοση από τελωνείο αναχώρησης σε χώρα ΕΖΕΣ ενός παραστατικού Τ 2 PT ή Τ 2 L PT υπόκειται στην προσκόμιση παραστατικού Τ 2 PT ή Τ 2 L PT στο εν λόγω τελω-

νείο.

ίΑρθρο 4

1. Ως δήλωση Τ 2 ES ή Τ 2 PT νοείται η δήλωση που συντάσσεται σε έντυπο που συμφωνεί με το υπόδειγμα που περιλαμβάνεται στα παραρτήματα Ι ή ΙΙ του προσαρτήματος ΙΙΙ της σύμβασης, το οποίο συμπληρώνεται, κατά περίπτωση, από ένα ή περισσότερα έντυπα που συμφωνούν με τα αντίστοιχα υποδείγματα, που περιλαμβάνονται στα παραρτήματα ΙΙΙ ή IV του προσαρτήματος αυτού.

2. Ο κυρίως υπόχρεος αναφέρει εάν η δήλωση διαμετακόμισης συντάσσεται σε έντυπο Τ 2 ES ή Τ 2 PT, συμπληρωμένο, ενδεχομένως, με ένα ή περισσότερα συμπληρωματικά έντυπα, αναγράφοντας είτε στη γραφομηχανή είτε χειρόγραφα, με ευανάγνωστο και ανεξίτηλο τρόπο, την ένδειξη «Τ 2 ES» ή «Τ 2 PT», ανάλογα με την περίπτωση, στο τρίτο τμήμα της θέσης 1 των εν λόγω εντύπων.

ίΑρθρο 5

1. Τα έντυπα επί των οποίων συντάσσονται τα παραστατικά Τ 2 L ES και Τ 2 L PT πρέπει να συμφωνούν προς το αντίτυπο αριθ. 4 του υποδείγματος που περιλαμβάνεται στο παράρτημα Ι του προσαρτήματος ΙΙΙ, ή προς το αντίτυπο 4/5 του υποδείγματος που περιλαμβάνεται στο παράρτημα ΙΙ του εν λόγω προσαρτήματος επί του οποίου πρέπει να αναγραφεί η μνεία «Τ 2 L ES» ή «Τ 2 L PT», ανάλογα με την περίπτωση, είτε στη γραφομηχανή είτε χειρόγραφα με ευανάγνωστο και ανεξίτηλο τρόπο στο δεξιό τμήμα της θέσης 1 των εν λόγω εντύπων.

2. Οι διατάξεις του άρθρου 1 (7) και του τίτλου V του προσαρτήματος ΙΙ ισχύουν για τα παραστατικά Τ 2 L ES και

Τ 2 L PT.

ίΑρθρο 6

1. Για την εφαρμογή των διατάξεων του τίτλου IV, κεφάλαιο Ι του προσαρτήματος ΙΙ της σύμβασης

α) ^- η διεθνής φορτωτική ή το διεθνές δελτίο αποστολής δεμάτων εξπρές που εκδίδεται για τα εμπορεύματα που γίνονται δεκτά προς μεταφορά από μια υπηρεσία σιδηροδρόμων της Κοινότητας των Δέκα, ή

- το δελτίο παράδοσης TR που εκδίδεται για τα εμπορεύματα που έγιναν δεκτά προς μεταφορά από ένα εθνικό αντιπρόσωπο της επιχείρησης μεταφορών στην Κοινότητα των Δέκα,

ισοδυναμεί με δήλωση ή παραστατικό Τ 2, εφόσον δεν φέρει τη μνεία «Τ 1», «Τ 2 ES» ή «Τ 2 PT»

β) ^- η διεθνής φορτωτική ή το διεθνές δελτίο αποστολής δεμάτων εξπρές που εκδίδεται για τα εμπορεύματα που έγιναν δεκτά προς μεταφορά από την υπηρεσία των ισπανικών σιδηροδρόμων, ή

- το δελτίο παράδοσης TR που εκδίδεται για εμπορεύματα που έγιναν δεκτά προς μεταφορά από τον ισπανό εθνικό αντιπρόσωπο της επιχείρησης μεταφορών,

ισοδυναμεί με δήλωση ή παραστατικό Τ 2 ES, εκτός εάν φέρει το σύμβολο «Τ 1», «Τ 2» ή «Τ 2 PT» τα σύμβολα «Τ 2» ή «Τ 2 PT» επισημοποιούνται με την επίθεση της σφραγίδας του τελωνείου αναχώρησης

γ) ^- η διεθνής φορτωτική ή το διεθνές δελτίο αποστολής δεμάτων εξπρές που εκδίδεται για εμπορεύματα που γίνονται δεκτά για μεταφορά από την υπηρεσία των πορτογαλικών σιδηροδρόμων, ή

- το δελτίο παράδοσης TR που εκδίδεται για εμπορεύματα που έγιναν δεκτά προς μεταφορά από τον πορτογάλο εθνικό αντιπρόσωπο της επιχείρησης μεταφορών,

ισοδυναμεί με δήλωση ή παραστατικό Τ 2 PT, εκτός εάν φέρει το σύμβολο «Τ 1», «Τ 2» ή «Τ 2 ES» τα σύμβολα «Τ 2» ή «Τ 2 ES» επισημοποιούνται με την επίθεση σφραγίδας του τελωνείου αναχώρησης.

2. Για την εφαρμογή των άρθρων 35 και 52 του προσαρτήματος ΙΙ της σύμβασης από χώρα ΕΖΕΣ, πρέπει:

α) ^να φαίνεται καθαρά το σύμβολο «Τ 2 ES», εφόσον πρόκειται για εμπορεύματα που αφήχθησαν στην εν λόγω χώρα ΕΖΕΣ βάσει:

- παραστατικού Τ 2 ES,

- διεθνούς φορτωτικής, ενός διεθνούς δελτίου αποστολής δεμάτων εξπρές ή δελτίου παράδοσης ΤΡ, που ισοδυναμούν με παραστατικό Τ 2 ES, ή

- παραστατικού Τ 2 L ES

β) ^να φαίνεται καθρά το σύμβολο «Τ 2 PT», εφόσον πρόκειται για εμπορεύματα που αφήχθησαν στην εν λόγω χώρα ΕΖΕΣ βάσει:

- παραστατικού Τ 2 PT,

- διεθνούς φορτωτικής, ενός διεθνούς δελτίου αποστολής δεμάτων εξπρές ή δελτίου παράδοσης TR, που ισοδυναμούν με παραστατικό Τ 2 PT

ή

- παραστατικού Τ 2 L PT.